**Обосновка за изменение на индикативния план за оценка на Оперативна програма „Транспорт и Транспортна Инфраструктура“ 2014 – 2020 г.**

* **Промяна в срока и стойността на Оценка на въздействието и ефектите от изпълнението на ОПТ 2007 -2013 и оценка на напредъка по ОПТТИ и принос към стратегията на ЕС**

Извършването на оценка на тема „Оценка на въздействието и ефектите от изпълнението на ОПТ 2007 -2013 и оценка на напредъка по ОПТТИ и принос към стратегията на ЕС“ беше планирана с прогнозен бюджет 300 000 лв. без ДДС. След проведа обществена поръчка е сключен договор на стойност 165 000 лв. без ДДС. В тази връзка се налага техническа актуализация на стойността в плана за оценка. Изпълнението на оценката също е актуализирано съгласно сключения договор.

* **Промяна в срока и стойността на Оценка, с която се оценява приносът на подкрепата от европейските структурни и инвестиционни фондове за постигането на целите по всеки приоритет на ОПТТИ**

Съгласно изискванията на чл. 56 (3) на Регламент (ЕС) № 1303/2013 поне веднъж през програмния период следва да се проведе оценка, с която се оценява приносът на подкрепата от европейските структурни и инвестиционни фондове за постигането на целите по всеки приоритет на оперативната програма. Такава оценка първоначално бе планирана да се проведе през 2021 г.

Към настоящия момент в заключителен етап е провеждането на оценка на тема: *„Оценка на въздействието и ефектите от изпълнението на ОПТ 2007 -2013 и оценка на напредъка по ОПТТИ и принос към стратегията на ЕС“.* Бе предвидено оценката да се проведе през 2019 г., но имаше известно забавяне покрай стартирането на обществената поръчка и съответно изпълнението се извърши през 2020 г. Като в същото време оценката обхваща периода до 31.12.2019 вместо първоначално предвидения период до 31.12.2018 г. По този начин се цели да се обхване по-пълно ефекта от изпълнението на ОПТТИ.

Предвид това, че *„Оценка на въздействието и ефектите от изпълнението на ОПТ 2007 -2013 и оценка на напредъка по ОПТТИ и принос към стратегията на ЕС“* обхваща периода до края на 2019 г., с цел обхващане на допълнителни ефекти от изпълнението на ОПТТИ, УО предлага *„Оценка, с която се оценява приносът на подкрепата от европейските структурни и инвестиционни фондове за постигането на целите по всеки приоритет на ОПТТИ“* да се проведе през 2022 г. вместо през 2021 г. С което срокът за подготовка и провеждане на оценката се измества с 9 месеца, спрямо първоначалния график. Предложението е съгласувано предварително неформално със службите на Европейската комисия.

Също така предвид вече проведената процедура за извършване на оценка на тема *„Оценка на въздействието и ефектите от изпълнението на ОПТ 2007 -2013 и оценка на напредъка по ОПТТИ и принос към стратегията на ЕС“* с прогнозен бюджет то 300 000 лв. и сключен договор на стойност 165 000 лв.. Отчитайки актуалните пазарни условия УО предлага редуциране на планирания бюджет за *„Оценка, с която се оценява приносът на подкрепата от европейските структурни и инвестиционни фондове за постигането на целите по всеки приоритет на ОПТТИ“* от 350 000 лв. без ДДС на 250 000 лв. без ДДС.

* **Непредвидена оценка (ad hoc)**

В индикативния план за оценка на ОПТТИ бе включен бюджет за провеждане на непредвидена оценка, при възникване на необходимост.

Предвид на това, че програмата е към своя край на изпълнение и към този момент не е възникнала нужда от провеждане на извънредна оценка, УО предлага тази оценка да отпадне от плана и наличният бюджет да бъде насочен към други проекти.

Предложението е съгласувано предварително неформално със службите на Европейската комисия.